**DĖL PRITARIMO NUTRAUKTI VIEŠOSIOS ĮSTAIGOS ROKIŠKIO PSICHIKOS SVEIKATOS CENTRO IR VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO REORGANIZAVIMO PROCEDŪRAS**

2023 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Rokiškio rajono savivaldybės taryba nusprendžia:

1. Pritarti nutraukti viešosios įstaigos Rokiškio psichikos sveikatos centro (kodas 173722563) ir viešosios įstaigos Rokiškio pirminės asmens sveikatos priežiūros centro (kodas 173223934) reorganizavimo procedūras.

2. Pripažinti Rokiškio rajono savivaldybės tarybos 2021 m. rugsėjo 24 d. sprendimą Nr. TS-194 „Dėl sutikimo reorganizuoti viešąją įstaigą Rokiškio psichikos sveikatos centrą, prijungiant jį prie viešosios įstaigos Rokiškio pirminės asmens sveikatos priežiūros centro“ (su visais pakeitimais) netekusiu galios.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

 PATVIRTINTA

 Rokiškio rajono savivaldybės mero

 2023 m. balandžio 7 d. potvarkiu

 Nr. MV-17

**DĖL PRITARIMO NUTRAUKTI VIEŠOSIOS ĮSTAIGOS ROKIŠKIO PSICHIKOS SVEIKATOS CENTRO IR VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO REORGANIZAVIMO PROCEDŪRAS**

**AIŠKINAMASIS RAŠTAS**

*2023 m. rugsėjo28 d.*

Projekto rengėjas – Rokiškio rajono savivaldybės administracijos savivaldybės gydytoja Evelina Grėbliauskienė.

Pranešėjas komitetų ir tarybos posėdžiuose – Rokiškio rajono savivaldybės administracijos savivaldybės gydytoja Evelina Grėbliauskienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Nutraukti viešosios įstaigos Rokiškio psichikos sveikatos centro ir viešosios įstaigos Rokiškio pirminės asmens sveikatos priežiūros centro reorganizavimo procedūras ir pripažinti netekusiu galios Rokiškio rajono savivaldybės tarybos 2021 m. rugsėjo 24 d. sprendimą Nr. TS-194 „Dėl sutikimo reorganizuoti viešąją įstaigą Rokiškio psichikos sveikatos centrą, prijungiant jį prie viešosios įstaigos Rokiškio pirminės asmens sveikatos priežiūros centro“ (su visais pakeitimais). |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 16 punktu reglamentuota „*sprendimų dėl biudžetinių ir viešųjų įstaigų, kurių savininkė yra savivaldybė, savivaldybės valdomų įmonių steigimo, reorganizavimo, pertvarkymo, atskyrimo, likvidavimo ir dėl dalyvavimo steigiant viešuosius ir privačius juridinius asmenis priėmimas, taip pat juridinių asmenų, kurių dalyvė yra savivaldybė, priežiūra.“*. Teisės aktuose reorganizavimo proceso nutraukimas nereglamentuotas. |
| 3. | Laukiami rezultatai | Įstaigos tęs darbą kaip atskiri juridiniai asmenys. |
| 4.  | Lėšų poreikis ir šaltiniai | Sprendimui įgyvendinti lėšų nereikės. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu yra nevertintinas. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | LR sveikatos apsaugos ministerija inicijavo sveikatos priežiūros įstaigų tinklo reformą. Įgyvendinant sveikatos priežiūros įstaigų tinklo reformą buvo planuota prijungti VšĮ Rokiškio psichikos sveikatos centrą prie VšĮ Rokiškio pirminės asmens sveikatos priežiūros centro ir teikti paraišką ES fondų investicijų programos lėšoms gauti, kurios būtų skirtos įstaigų infrastruktūrai modernizuoti ir įrangos įsigyti.Vadovaujantis Lietuvos Respublikos sveikatos apsaugos ministro 2023 m. gegužės 22 d. įsakymu Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“ patvirtintu aprašu, nurodyta, kad reorganizuojant, pertvarkant veiklą ir pan. privalo dalyvauti Sveikatos priežiūros įstaigų įstatymo 39 straipsnio 1 dalies 8 punkte nurodytas LNSS savivaldybių pavaldumo asmens sveikatos priežiūros viešųjų įstaigų nomenklatūros subjektas ligoninė ir investicijos planuojamos toms savivaldybėms, kuriose numatyta struktūriniai pokyčiai, jeigu dalyvauja ligoninė.Todėl psichikos sveikatos centro ir pirminės asmens sveikatos priežiūros centro reorganizacija netenka esmės, nes investicijos nenumatomos.Planuojant įstaigos veiklą toliau, bus skelbiamas konkursas psichikos sveikatos centro direktoriaus pareigoms užimti. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |